钦定古今图书集成/明伦汇编/氏族典/第053卷 > 韦抗
## 钦定古今图书集成/明伦汇编/氏族典/第053卷 > 韦抗

按《唐书韦安石传》：“抗者，安石从父兄子。弱冠举明经，
累官吏部郎中。景云初，为永昌令，迁右御史台中丞。
开元三年，自太子左庶子为益州大都督府长史，授
黄门侍郎。康待宾叛，诏持节慰抚，称疾逗留，不及贼
而返。俄代王晙为御史大夫，兼按察京畿，授安州都
督，改蒲州刺史，入为大理卿，进刑部尚书，分掌吏部”
选。卒。抗历职以清俭不治产。赠太子少傅，谥曰“贞。”